x

Hatha jóga anatómia
2026-10-04 13:00 - 17:00 (Europe/Budapest) | Sivananda Jógaközpont, Szegfű utca 2., Budapest, Pest, 1028, Hungary
Hatha jóga anatómia
Érdekel, milyen élettani és energetikai folyamatok zajlanak a szervezetben a váltott orrlyukú légzés, a meditáció vagy éppen a Kapálabháti gyakorlása során?
Ezen a modulon betekintést nyerhetsz a jóga mélyebb anatómiai és fiziológiai összefüggéseibe. Megismerheted, hogyan hatnak a légzőgyakorlatok az idegrendszerre és az agyműködésre, miért tekinthető a Kapálabháti egyszerre tisztító gyakorlatnak (krijá) és pránájámának, valamint hogyan támogatják az ászanák a test és az energiarendszer harmonikus működését.

Felfedezheted, milyen üzeneteket közvetítenek a mozgásrendszeren keresztül az egyes testhelyzetek, hogyan segíthetik az energiaáramlás szabaddá válását, és miként mélyítheted el saját gyakorlásodat tudományos és hagyományos szemlélet együttes alkalmazásával.
A modul értékes tudást nyújt mind saját fejlődésedhez, mind ahhoz, hogy tanítványaidat még tudatosabban, biztonságosabban és magasabb szakmai színvonalon tudd támogatni.

Ismerd meg a test működésének és a hatha jóga gyakorlásának lenyűgöző összefüggéseit, és emeld új szintre jógás szemléletedet!

Oktatók:
Dr. Hovanecz Anikó – Ánandí belgyógyász-gasztroenterológus főorvos, jógaterapeuta, vezető jógaoktató, ájurvédikus tanácsadó és
Szöllőssy Anna, gerincterápiás minősített jógaoktató

A tanfolyam 20 órás.
További időpontok:
okt. 4. vasárnap 13 – 17- ig
okt. 18. vasárnap 13 – 17 – ig
nov. 7. szombat 13 – 17 – ig
nov. 8. vasárnap 13 – 17 – ig

Jógaoktatói alapképzés októberben
2026-10-06 18:00 - 21:00 | Sivananda Jógaközpont, Szegfű utca 2., Budapest, Pest, 1028, Hungary
Jógaoktatói alapképzés októberben
A Sivánanda Jógaközpont 2026. október 6-án indította a 50. Jógaoktatói képzését immáron 30 éves tapasztalattal, melyre még jelentkezhetsz.
A KÉPZÉS CÉLJA
Megismerni a belső béke elérésének eszközeit, ily módon válni önmagunkért és a környezetünkért felelős személyiséggé.
„Ha nincs béke belül, a társadalom egyes tagjaiban, akkor kívül sem létezhet. Reméljük mindenki, aki ezt a tudást megszerezte, továbbadja másoknak is.” Szvámí Visnu-dévánanda
Ez volt a motivációja a Sivánanda Jógaoktató-képző tanfolyam elindításának 1969-ben, melynek szellemiségében mi is tartjuk képzéseinket.
A képzés mindazoknak ajánlott, akik szeretnének mélyebben elmerülni a jóga tudományában, és / vagy jógaoktatóvá akarnak válni. A tanfolyam végén a teljes anyagból tett sikeres elméleti és gyakorlati vizsga esetén jógaoktatói oklevelet szerezhetnek. A többiek számára ez haladó tanfolyamnak minősül.
MIT NYÚJT NEKED A SIVÁNANDA JÓGAOKTATÓI ALAPKÉPZÉS?

A Sivánanda Jógaközpont Magyarországon az elsők között kezdte el továbbadni a jóga tudományát.
Nálunk 30. éve folyik jógaoktató képzés sok éves tapasztalattal rendelkező vezető jógaoktatókkal.
Jógaközpontunk a tradicionális jóga ősi tanításait megőrizve adja át a tudást.
A honlapon feltüntetett költségeken túl semmilyen extra díjra, váratlan költségre nem kell számítanod nálunk.
Az oktatói képzés résztvevői a képzés ideje alatt automatikusan Jógaközpont tagságit kapnak, az ezzel járó kedvezményekkel együtt.
30 év alatt több mint 625 jógaoktató tett sikeres vizsgát.
Jógaoktatói képzésünk tematikáját egy világszerte ismert jógi Szvámí Visnu-dévananda, Szvámí Sivánanda hatha-jóga professzora állította össze 1969-ben. A Sivánanda módszerrel kiképzett oktatók száma világszerte ma már több mint 50 ezer fő.
A világon már több mint 800 helyen működik Sivánanda tanításaira épülő jógaszervezet.
Élő kapcsolatban vagyunk az Indiában található risikési központtal, ahonnan évente személyesen hozzuk haza a tanításokat.
Az Indiai Nagykövetség is autentikusnak tartja képzésünket.
A résztvevők emellett olyan jógaközösség tagjaivá válhatnak, ahol az egymásért és embertársainkért végzett önzetlen szolgálatnak, a jóga szellemiség hétköznapokba ültetésének és a jókedvű közösségi programoknak hagyománya van.
A Sivánanda módszer a Nemzetközi Jógaszövetség és a Magyar Jógaoktatók Szövetsége (MJSZ) által is elismert képzési módszer. A Sivánanda Jógaközpont egyike annak a néhány magyarországi jógaszervezetnek, melyek rendelkeznek a MJSZ által kiadott “Minősített jógaoktató képző és továbbképző szervezet” címmel.
Képzésünk megfelel a minimum 200 órás nemzetközi jógaoktatói képzés követelményeinek, jelenleg a jógaoktatóval közvetlenül eltöltött órák száma 235 óra.
Nálunk az MJSZ által minősített vezető jógaoktatók tanítanak.
Jógaoktatói tanfolyamunk végén tett sikeres vizsga után kapott jógaoktatói okleveled birtokában – OKJ oklevél nélkül is – oktathatsz jógát, bármikor kiválthatod rá az egyéni vállalkozói igazolványodat vagy felveheted céges tevékenységeid közé is.
A kézhez kapott oklevél alkalmas az MJSZ minősítésére.

A jógaoktató képzéssel kapcsolatos leggyakoribb kérdéseket és válaszokat itt találod.
MILYEN A KÉPZÉS TEMATIKÁJA?
A tanfolyam olyan tematikával és óraszámmal készült, hogy kielégítse a Nemzetközi és a Magyar Jógaoktatók Szövetségének minimum 200 órás tudás követelményét.
A kontakt órák száma nálunk 256 óra, az önálló felkészülés (házi feladat készítés, egyéni tanulás és gyakorlás) órák száma 165, azaz a képzés óraszáma összesen 421 óra.
További részletekért a tematikáról kattints ide.
ÚJDONSÁG
Mivel a Képzés a témák iránt érdeklődőknek is szól, egyes moduljai elérhetők a „külsős” (nem a teljes képzésre járó) fejlődni vágyók számára. Ezeket lehet önálló modulként is látogatni:

Jógafilozófia modul 27 óra 60.000,- Ft
Bhagavad Gítá modul 21 óra 45.000,- Ft

Részletek és időpontok a modulra kattintva érhetők el. Szeretettel várunk!
ELSŐ TANÍTÁSI NAP
2026. október 6. kedd 18:00-21:00
MEDDIG TART A KÉPZÉS?
1 év, a jógaoktatói záróvizsgák 2027. szeptember végén/október elején lesznek.
MENNYI ELFOGLALTSÁGGAL JÁR?
Havonta három-négy képzési nap lesz a mindig keddenként 18:00-tól 21:00-ig. A képzés része továbbá még:

5 előre egyeztetett egész napos hétvégi oktatás (szombat-vasárnap),
​ alkalommal a 120 perces normál gyakorló jógaórán való igazolt részvétel az általad választott időpontokban,
10 óra karma jóga
1 hatha jóga alaptanfolyamon való igazolt szakmai gyakorlat az általad választott alaptanfolyamon 8X2 órában, és
2 db kétnapos bennlakásos jógahétvége eltöltése vagy 1 db egyhetes bennlakásos jógatáborban való részvétel a pilisszentléleki ásramunkban az általad választott időpontokban.

Fontos: Aki nem ismeri a Sivánanda jógaórát, annak egy alaptanfolyamon való részvétel erősen ajánlott a képzés megkezdése előtt vagy közvetlenül a kezdés után.
A részvételnek nincs külön költsége a képzésre jelentkezőnek (amennyiben a képzés díja rendezve van).
(Július, augusztus folyamán nyári szünet lesz, valamint az ünnepek idején is szünetel az oktatás.)
MENNYIT HIÁNYOZHATSZ?
A képzés jellegéből adódóan a hiányzást lehetőleg kerülni kell.
Legfeljebb 10 foglalkozásról lehet igazoltan hiányozni. A megengedett maximális 10 hiányzáson belül a hatha jóga tantárgyból maximum 6 alkalmat lehet hiányozni.
(Egy foglalkozás 3 órás, 10 foglalkozás = 3 x 10 óra, azaz 30 óra)
A JÓGAOKTATÓI VIZSGA
Előfeltételek a vizsgához:

A hiányzások fentiekhez igazodó betartása
Szakmai gyakorlatok igazolása
Képzési adomány teljes összegű rendezése
A filozófia tudásfelmérő dolgozat minimum 80% (Megfelelt) szintű megírása
Hatha jóga tantárgyból a gyakorlati jegyek átlagának a minimum 80% (Megfelelt) szint elérése
A képzés alatt a jógagyakorlás rögzítése az erre a célra adott Jóganaplóban
10 óra a Sivánanda Jógaközpont elvégzett karma-jóga

MENNYIBE KERÜL?
Korai kedvezményes ár: szeptember 15-ig történő egyösszegű befizetés esetén a képzés ára csak: 320 000.-Ft
A kedvezményes ár a szeptember 20-án megrendezésre kerülő Élménynapon még elérhető lesz!
A) Egy összegben történő befizetés esetén szept. 15. után:
365.000,- Ft/fő, melyből

jelentkezéskor kell a 50 000,- Ft regisztrációs díjat befizetni, a jelentkezés ezzel válik érvényessé.
2026. szeptember 15-ig 315 000,- Ft.

A részvételi díjon felüli várható költségek 109 100,- Ft (könyvek, hanganyag, 5 hatha jógaóra, jógahétvége vagy tábor, stb.).
B) Két részletben történő befizetés esetén:
410 000,- Ft/fő, melyből

jelentkezéskor kell a 50 000,- Ft regisztrációs díjat befizetni, a jelentkezés ezzel válik érvényessé
2026. szeptember 15-ig 250 000,- Ft,
2027. március 15-ig 110 000,- Ft fizetendő.

A részvételi díjon felüli várható költségek 109 100,- Ft (könyvek, hanganyag, 5 hatha jógaóra, jógahétvége vagy tábor, stb.).
C) Három részletben történő befizetés esetén:
445 000,- Ft/fő úgy, melyből

jelentkezéskor kell a 50 000,- Ft regisztrációs díjat befizetni, a jelentkezés ezzel válik érvényessé
2026. szeptember 15-ig 200 000,- Ft,
2027. március 15-ig 130 000,- Ft,
2027. július 15-ig 65 000,- Ft fizetendő.

A részvételi díjon felüli várható költségek 109 100,- Ft (könyvek, hanganyag, 5 hatha jógaóra, jógahétvége vagy tábor, stb.).
FONTOS: A regisztrációs díj foglalóként működik, csak akkor áll módunkban visszafizetni, ha a képzés a szervezők hibájából nem indul el.
A fenti képzési díjon kívüli költségek:

Jógaoktatói könyv: 0 Ft
Jóga. Az elme és a test harmóniája c. könyv: 4.500,- Ft
Bhagavad Gítá (jóga alapmű) – Sivánanda változat: 2.800,- Ft
Teljes Illusztrált Jóga Kézikönyv: 5.700,- Ft
Kírtana mp3 hangfálj: 2.500,- Ft
Ásramban töltött 2 hétvége (4 nap) szállás- és étkezési költsége: 80.800,- Ft
8×2 órás alaptanfolyamon való részvétel hospitálóként: 0 Ft
5 alkalmas kedvezményes jógabérlet: 12.800,- Ft

Fenti kiadványokból csak a Jógaközpontban megvásárolt eredeti példányokat fogadjuk el.
VIZSGADÍJ
A fenti árak tartalmazzák a vizsgadíjat.
A pótvizsgadíj 30.000,- Ft.
Újracsatlakozási díj korábbi tanfolyamról: 50.000,- Ft / 90.000,- Ft
ÚJRACSATLAKOZÁS
Újracsatlakozásról akkor beszélünk, ha az adott képzés résztvevője valamilyen oknál fogva nem tudta befejezni a képzést és kéri az újracsatlakozás lehetőségét. Az újracsatlakozásra egyszer van lehetőség az abbahagyott képzés befejezésétől számított 730 napon belül.
Akinek az összes hiányzása 14 alkalmat nem meghaladó, az a megengedett 10 alkalmon felüli alkalmakat köteles pótolni. Az újracsatlakozási díj ez esetben: 50.000,-Ft
Akinek 14 alkalmat meghaladó hiányzása van, annak az újracsatlakozás összege: 90.000,-Ft és a teljes képzést újra kell járnia.
HOL LESZ A KÉPZÉS?
Sivánanda Jógaközpont, 1028 Budapest, Szegfű u. 2.
SZÁLLÁS BIZTOSÍTÁSA A JÓGAOKTATÓI KÉPZÉS ALATT
A jógaközpont szükség esetén 3.500,- Ft/éj áron szállást biztosít jógamatracon történő alvással, melyet előre kérünk jelezni.
HOGYAN TUDSZ BEIRATKOZNI?

a JELENTKEZEK gombra kattintva,
e-mailben a joga@sivananda.hu címen,
telefonon: 06 1 397 5258 | 06 30 689 9284, vagy
személyesen a jógaközpontban, telefonon előre egyeztetett időpontban.

Jelentkezni csak a teljes képzésre lehet vagy a modulokra, annak anyagi vonzataival együtt!
Helyedet a jelentkezés és a 50 000,- Ft foglaló együttes beérkezésének sorrendjében tudjuk biztosítani számodra.
Várunk szeretettel!
Vélemények a jógaoktatói alapképzésről
A LEMONDÁS FELTÉTELEI
A lemondással kapcsolatos feltételeket ide kattintva találod.

A szádhana elmélete és gyakorlata képzés - ONLINE
2026-10-15 18:00 - 21:30 | Online
A SZÁDHANA ELMÉLETE ÉS GYAKORLATA KÉPZÉS – ONLINE
AUGUSZTUS 15-IG -20%-OS KEDVEZMÉNYES BEFIZETÉSI LEHETŐSÉGGEL!
A modul célja:
Azokat a sikeres jóga (szádhana) gyakorlási technikákat átadni, amelyekkel Szvámí Sivánanda világhírű tanítókat tudott képezni elméletben és gyakorlatban egyaránt.
Minden az írások szerinti módon, egységes rendszerben végrehajtott jógagyakorlást SZÁDHANÁNAK nevezünk.
A modul alapját Szvámí Sivánanda szádhanával kapcsolatos írásai képezik. Kiemelten a „Szádhana” című (720 oldalas mű) és a „Biztos módszerek a sikeres élethez és az önkiteljesedéshez” (307 oldalas mű).
A jógagyakorlás sikerének titka évezredek óta a rendszerbe foglalt, integrált gyakorlás, ahol az előírt technikák gyakorlási módja az alábbi feltételek mindegyikét kielégítik:
1. Hosszú időn keresztül
2. Megszakítás nélkül
3. Hittel
4. Odaadással
A modul tartalmaz egy négy órás mantraírást (likhita dzsapa), melynek során a résztvevő vállalja, hogy a képzés ideje alatt 4 db A/4-es papírt (tetszőleges) mantrákkal ír tele.
A modul a 303 órás Haladó Jógaoktatói Képzés egyik modulja.
Amennyiben 3 év alatt elvégzed a képzés összes modulját és szeretnél Haladó jógaoktatói oklevelet szerezni, úgy vizsgát tehetsz (a vizsga feltétele a min. 200 órás alap jógaoktatói papír) a teljes képzési anyagból.
Egyéb esetben a képzés látogatásáról tanúsítvány tudunk kiállítani.
ONLINE RÉSZVÉTEL
Az ONLINE belépési linket a bejelentkezést követően küldjük el e-mailben azoknak, akik jelentkeztek a képzésre és rendezték a képzési díjat..
KÉPZÉS ADATAI

Tanfolyam óraszáma: 20 óra (5 alkalom) + 4 óra mantraírás
Tanfolyami díj: 44.000.- Ft
Foglaló: 10.000,- Ft

FONTOS: A foglaló összegét, 10 000 Ft-ot nem áll módunkban visszafizetni, csak akkor, ha a képzés a szervezők hibájából nem indul el.
Időpontok:

2026. október 15. csütörtök 18-21.30
2026. november 19. csütörtök 18-21.30
2026. december 3. csütörtök 18-21.30
2027. január 7. csütörtök 18-21.30
2027. január 28. csütörtök 18-21.30

KEDVEZMÉNYEK
ISMÉTLŐKNEK: Akik korábban már résztvettek ezen a tanfolyamon, azokat 50% kedvezménnyel támogatjuk. Utaláskor a megjegyzésbe írd be: ismétlő
AKTÍV JÓGAOKTATÓI* KEDVEZMÉNY: Aktív jógaoktatóink 30% kedvezménnyel vehetnek részt a képzésen. Utaláskor a megjegyzésbe írd be: aktív oktatói kedvezmény
*Aktív jógaoktatónak az számít, aki a Sivánanda Jógaoktatói képzésen végzett és megfelel az aktív jógaoktató státusznak (pl. rendszeres óraadás és részvétel az oktatói találkozókon).
LEMONDÁS FELTÉTELEI
A Szádhana elmélete és gyakorlata képzés lemondással kapcsolatos feltételeit ide kattintva találod.
Gyere, fejlődjünk együtt!
AUM Namah Sivája
***
Várunk szeretettel az év minden napján a Neked való jógával

Jógatanfolyamok kezdőknek és haladóknak.
Oktató képzések.
Jógafilozófia az alapoktól a felsőfokig.
Jógaterápia és ájurvéda.
Jógaéletmód, elvonulások és jógatáborok.

„A Jóga gyakorlásával megnő az energiád, az életerőd, az élethosszod és az egészséged szintje.” – Szvámí Sivánanda
„Bárki jógázhat, nem számít, mennyi idős, milyen vallású, milyenek az anyagi és egyéb körülményei. Fiatal vagy öreg, beteg vagy egészséges – mindenkinek hasznára válhat ez az évezredes tudomány.” – Szvámí Visnu-dévánanda

Látogass el a FACEBOOK oldalunkra is, ahol folyamatos friss híreket és tanításokat olvashatsz a jógával kapcsolatban.

Omkára és Csong An Szunim közös dharmabeszéde
2026-10-15 18:30 - 20:00 | Eredeti Fény Zen Templom, Esztergom, Búbosbanka 61, Komárom-Esztergom, 2500, Hungary
Omkára és Csong An Szunim közös dharmabeszéde

Szeretettel hívunk Csong An Szunim az Eredeti Fény Zen Templom (Won Kwang Sa Zen Temple) apátja és Omkāra Veres András a Sivánanda Jógaközpont igazgatója közös beszédének előadására, melynek témája:
„Hogyan ne tanítsuk a Dharmát?”

A jóga és a zen gyakorlatai – az ászanák, a meditáció, a légzés, a belső csend – segítenek abban, hogy ne kívül keressük az igazságot, hanem megtaláljuk önmagunkban azt a belső teret, ahol már nem kérdés, hogy van-e igazság…Mert ott van. Csendben. Mélyen. Átlátszóan.

Ha szeretnél e témában elmélyülni, várunk szeretettel filozófiai beszélgetésükön, ahol nemcsak a testeddel, hanem a lelkeddel is közelebb kerülhetsz a válaszokhoz.
Az igazság nem kívülről jön – hanem akkor válik nyilvánvalóvá, amikor készen állunk meglátni.

A részvétel regisztrációhoz kötött az alábbi linkre kattintva:
REGISZTRÁCIÓ
A regisztráció 2026.10.14 12:00-kor zárul.
A hely kapacitása miatt csak azokat tudjuk fogadni, akik regisztráltak előzetesen.

Az eseménynek fix díja nincs, de nem is ingyenes, adomány alapú. Az ajánlott minimális adomány 4000 Ft/fő.
Helyszín: Eredeti Fény Zen Templom – Esztergom Búbánatvölgy Búbosbanka utca 61. 2500
Külön köszönjük azoknak, akiknek anyagi lehetőségei nagyobb adományt is lehetővé tesznek, mert ez nagyban hozzájárul a két szervezet fennmaradásához és az emberekért végzett tevékenységéhez. Kérünk, lehetőségeidhez mérten támogasd az Eredeti Fény Zen Templomot és Alapítványunkat!
***

VÁRUNK SZERETETTEL AZ ÉV MINDEN NAPJÁN A NEKED VALÓ JÓGÁVAL

Jógatanfolyamok kezdőknek és haladóknak.
Oktató képzések.
Jógafilozófia az alapoktól a felsőfokig.
Jógaterápia és ájurvéda.
Jógaéletmód, elvonulások és jógatáborok.

„A Jóga gyakorlásával megnő az energiád, az életerőd, az élethosszod és az egészséged szintje.” – Szvámí Sivánanda
„Bárki jógázhat, nem számít, mennyi idős, milyen vallású, milyenek az anyagi és egyéb körülményei. Fiatal vagy öreg, beteg vagy egészséges – mindenkinek hasznára válhat ez az évezredes tudomány.” – Szvámí Visnu-dévánanda
Látogass el a FACEBOOK oldalunkra is, ahol folyamatos friss híreket és tanításokat olvashatsz a jógával kapcsolatban.

Az ájurvéda története, filozófiai alapja
2026-11-07 09:00 - 12:00 | Online
Az ájurvéda története, filozófiai alapja
Mi áll az ájurvéda több ezer éves tudásrendszere mögött? Hogyan kapcsolódik össze a tudat, a természet és az emberi élet egységes szemlélete?
Ez az előadás különleges lehetőséget kínál arra, hogy ne csupán az ájurvéda gyakorlati oldalát, hanem annak mély filozófiai hátterét is megismerd. Az ájurvéda ugyanis nem pusztán egy egészségmegőrző rendszer, hanem egy átfogó világszemlélet, amely választ keres az emberi lét, a tudat és a természet alapvető kérdéseire.

Előadó
Dr. Pál Dániel filozófus, a Transzcendentális Meditáció tanára és okleveles ájurvéda-konzultáns, aki évek óta kutatja és oktatja az indiai filozófiai hagyományokat. Előadásában közérthető formában mutatja be azokat az ősi tanításokat, amelyek az ájurvéda és a jóga szemléletének alapját képezik.

Miről lesz szó?
– Az ájurvéda története és szellemi háttere
Megismerheted, hogyan alakult ki az emberiség egyik legrégebbi egészség- és életmódtudománya, valamint milyen kulturális és filozófiai közegből nőtte ki magát.

– A szánkja filozófia – az ájurvéda alapja
Az ájurvéda elméleti hátterének egyik legfontosabb pillére a szánkja filozófia. Megértheted, hogyan írja le a valóság felépítését, a tudat és az anyag kapcsolatát, valamint az ember helyét a világban.

– A teremtés folyamata a finomtól a durváig
Hogyan válik a tiszta tudatból és a legfinomabb létezési szintekből az általunk érzékelhető anyagi világ? Az előadás betekintést nyújt az indiai filozófia egyik legizgalmasabb kérdésébe.

– Az ájurvéda és a védikus bölcsesség kapcsolata
Megismerheted, hogyan illeszkedik az ájurvéda a védikus és védantikus gondolkodás rendszerébe, és milyen alapelvek hatják át ezt az ősi tudáshagyományt.

– Jóga és ájurvéda – két út, egy cél
A jóga és az ájurvéda ugyanabból a bölcsességforrásból táplálkozik. Az előadás bemutatja, hogyan egészítik ki egymást a testi egészség, a mentális egyensúly és a spirituális fejlődés támogatásában.

Kinek ajánljuk?
– jógaoktatóknak és jógagyakorlóknak;– az ájurvéda iránt érdeklődőknek;– filozófiai és spirituális kérdések iránt nyitott keresőknek;– segítő szakembereknek;– mindenkinek, aki szeretné mélyebben megérteni a jóga és az ájurvéda valódi hátterét.

Ez az előadás különleges lehetőség arra, hogy a gyakorlati ismereteken túl megértsd azt a mély filozófiai rendszert, amelyre az ájurvéda és a jóga évezredes hagyománya épül. Ha szeretnéd tágabb összefüggéseiben látni az ember, a természet és a tudat kapcsolatát, ezt a programot nem érdemes kihagynod.

Jógahétvége - november
2026-11-14 09:30 - 2026-11-15 17:00 | Sivánanda ásram, Hunyadi utca 67., Pilisszentlélek, Komárom-Esztergom, 2508, Hungary
Jógahétvége – november
Téma: Fókuszban a gerinc
Kétnapos jógahétvége novemberben a Sivánanda ásramban Pilisszentléleken. Szeretettel várunk mindenkit, aki szeretne kikapcsolódni a hétköznapok rohanásából.
Az ásram élettel ide kattintva ismerkedhetsz.
DÍJA

Szobában: 40.400,- Ft/2 nap, mely tartalmazza a szállást, étkezést, jógafoglalkozásokat.
Ászana teremben: 36.400,- Ft/2nap

JELENTKEZÉS

válaszd ki az árkategóriát
küldd el a jelentkezésedet vagy vásárold meg.

ELFOGYOTT A HELY?
Ha a kiválasztott árkategóriában azt látod, hogy elfogyott a hely, akkor vedd fel velünk a kapcsolatot, hogy várólistára tudjunk tenni és a megüresedést jelezni tudjuk neked.
+36 1 397 5258 | +36 30 689 9284 | joga@sivananda.hu
KEDVEZMÉNY AKTÍV JÓGAOKTAÓINKNAK
Jógaoktatóink minden jógafoglalkozást önzetlen szolgálatként (karma jóga) adnak kedves jógázóinknak. Az ő fejlődésüket is szeretnénk támogatni 30%-os kedvezménnyel.
Hogyan tudod igénybe venni a kedvezményt?
Kérjük ezt a kedvezményt az irodával egyeztesd: joga@sivananda.hu | +36 30 689 9284
MILYEN EGY JÓGATÁBOR?
Tudj meg többet a linkre kattintva:

Életképek a Sivánanda ásramban
Vélemények a Sivánanda Ásramról
Ásram etikett

LEMONDÁS FELTÉTELEI
A visszatérítéseknél naptári napokkal számolunk. A visszatérítés ideje maximum 2 hét. A lemondás írásban nyújtandó be a joga@sivananda.hu címre.

A lemondással kapcsolatos feltételeket ide kattintva találod.

A jógaterápia alapjai és összefüggései
2026-11-21 09:00 - 21:00 | Sivananda Jógaközpont, Szegfű utca 2., Budapest, Pest, 1028, Hungary
A jógaterápia alapjai és összefüggései
Oktató: Szabó Katalin ájurvédikus- és női jógaterapeuta, minősített jógaoktató
Képzésünk legátfogóbb és legmélyebb modulja, amely a jóga holisztikus szemléletét ötvözi az ájurvéda több ezer éves bölcsességével. A 150 órás tananyag során olyan komplex tudásra tehetsz szert, amely lehetővé teszi, hogy a gyakorlókat ne csupán a mozgás, hanem az egész ember – test, légzés, elme és életmód – szintjén támogasd.

A modul célja, hogy megismertesse a jógaterápia alapelveit, módszertanát és gyakorlati alkalmazási lehetőségeit, miközben mélyebb betekintést nyújt az egyéni adottságok, alkati sajátosságok és élethelyzetek figyelembevételébe.

A modul főbb témakörei:– A jógaterápia fogalma, szemlélete és alapvető eszköztára– Az ájurvéda alapjai és kapcsolódási pontjai a jógaterápiával– Az ájurvédikus életmód gyakorlati alkalmazása a mindennapokban: táplálkozás, napi rutinok, gyógynövények és készítmények– A marmapontok rendszere, szerepe és terápiás jelentősége-Tematizált terápiás jógaprogramok különböző testi-lelki állapotok és alkattípusok figyelembevételével– A jóga és az ájurvéda tisztító eljárásai, valamint azok gyakorlati alkalmazása– A légzés gyógyító ereje: légzésterápia és pránájáma terápiás szemléletben– Mantrák és mudrák tudatos használata a testi és mentális egyensúly támogatására– Meditációs technikák terápiás alkalmazása a stresszkezelés, az önismeret és a belső harmónia fejlesztésének szolgálatában
A képzés során nem csupán elméleti tudást kapsz, hanem olyan gyakorlati eszköztárat is, amelyet saját életedben és tanítványaid támogatásában egyaránt magabiztosan alkalmazhatsz. A modul segít abban, hogy a jógára ne csupán mozgásformaként, hanem az egészséget, az egyensúlyt és a tudatos életvitelt támogató komplex rendszerként tekints.

Ha szeretnéd mélyebben megérteni az emberi működés összefüggéseit, és olyan tudást szerezni, amely valódi segítséget nyújthat mások számára is, ez a modul képzésünk egyik legértékesebb és legátalakítóbb része lesz számodra.
A modul 150 órás.
További időpontok:
2026. nov. 21. és 22. (szo – vas.) 9-17
dec. 5. és 6. 9 – 17
2027. jan. 9. és 10. 9 – 17
jan. 23. és 24. 9 – 17
febr. 6. és 7. 9 – 17
márc. 6. és 7. 9 – 17
ápr. 10. és 11. 9 – 17
szept. 5. vas. 9 – 17

Jógahétvége - december
2026-12-05 09:30 - 2026-12-06 17:00 | Sivánanda ásram, Hunyadi utca 67., Pilisszentlélek, Komárom-Esztergom, 2508, Hungary
Jógahétvége – december
Kétnapos jógahétvége decemberben a Sivánanda ásramban Pilisszentléleken. Szeretettel várunk mindenkit, aki szeretne kikapcsolódni a hétköznapok rohanásából.
Az ásram élettel ide kattintva ismerkedhetsz.
DÍJA

Szobában: 40.400,- Ft/2 nap, mely tartalmazza a szállást, étkezést, jógafoglalkozásokat.
Ászana teremben: 36.400,- Ft/2nap

JELENTKEZÉS

válaszd ki az árkategóriát
küldd el a jelentkezésedet vagy vásárold meg.

ELFOGYOTT A HELY?
Ha a kiválasztott árkategóriában azt látod, hogy elfogyott a hely, akkor vedd fel velünk a kapcsolatot, hogy várólistára tudjunk tenni és a megüresedést jelezni tudjuk neked.
+36 1 397 5258 | +36 30 689 9284 | joga@sivananda.hu
KEDVEZMÉNY AKTÍV JÓGAOKTAÓINKNAK
Jógaoktatóink minden jógafoglalkozást önzetlen szolgálatként (karma jóga) adnak kedves jógázóinknak. Az ő fejlődésüket is szeretnénk támogatni 30%-os kedvezménnyel.
Hogyan tudod igénybe venni a kedvezményt?
Kérjük ezt a kedvezményt az irodával egyeztesd: joga@sivananda.hu | +36 30 689 9284
MILYEN EGY JÓGATÁBOR?
Tudj meg többet a linkre kattintva:

Életképek a Sivánanda ásramban
Vélemények a Sivánanda Ásramról
Ásram etikett

LEMONDÁS FELTÉTELEI
A visszatérítéseknél naptári napokkal számolunk. A visszatérítés ideje maximum 2 hét. A lemondás írásban nyújtandó be a joga@sivananda.hu címre.

A lemondással kapcsolatos feltételeket ide kattintva találod.

Csakrák szerepe a gyógyulásban
2027-03-20 09:00 - 17:00 | Sivananda Jógaközpont, Szegfű utca 2., Budapest, Pest, 1028, Hungary
Csakrák szerepe a gyógyulásban
A csakrák a jóga hagyományának különleges fogalmai: olyan finomenergetikai központok, amelyek testünk, elménk és tudatosságunk működéséhez kapcsolódnak. De mit jelentenek pontosan, és milyen hatással lehetnek mindennapi életünkre?
Ezen a két napos előadáson felfedezzük a csakrák világát, megismerjük a hozzájuk kapcsolódó testi, lelki és tudati területeket, és azt is megvizsgáljuk, milyen szerepet tulajdonít nekik a jóga az egészség megőrzésében.
Időpont: 2027. márc. 20 – 21. (szo – vas.) 9-17 óráig
Mit tudhatsz meg?

Mik a csakrák, és hogyan helyezkednek el a testben?
Milyen szerepet tölthetnek be egészségünk és vitalitásunk fenntartásában?
Hogyan kapcsolódnak érzelmeinkhez, tudatosságunkhoz és spirituális fejlődésünkhöz?
Mit jelent a csakrák harmonikus működése?
Hogyan támogathatjuk a csakrák egyensúlyát és harmonizálását, különösen betegség vagy testi-lelki kibillenés esetén?

Az előadás segít közelebb kerülni ahhoz a szemlélethez, amelyben a test, az elme és a tudat nem egymástól független részek, hanem egy összefüggő egység.
Oktató: Szabó Katalin női- és ájurvédikus jógaterapeuta, minősített jógaoktató vezetésével

Ájurvédikus jógagyakorlás
2027-05-08 09:00 - 17:00 | Sivananda Jógaközpont, Szegfű utca 2., Budapest, Pest, 1028, Hungary
Ájurvédikus jógagyakorlás
Előfordul, hogy valaki „kifordul” a jóga világából csupán azért, mert nem a neki megfelelő jógagyakorlást végzi. Ezen a 2 napon elsajátíthatod, megérezheted az ájurvédán alapuló, neked szóló jógagyakorlást.

Hogyan értelmezzük a dósikus jógagyakorlást?
Miért fontos a dósikus gyakorlás?
Az ájurvédikus alkatnak megfelelő jóga gyakorlati kivitelezése
(ászanák, pránájámák, mudrák, mantrák, meditáció)
Ismerd meg az alkatodnak megfelelő jógát

Oktató: Molnár Móni női jógaterapeuta, minősített jógaoktató vezetésével
Időpont: 2027. máj. 8 – 9. (szo – vas.) 9-17 óráig

Gerincbetegségek jógaterápiája
2027-05-22 09:00 - 17:00 | Sivananda Jógaközpont, Szegfű utca 2., Budapest, Pest, 1028, Hungary
Gerincbetegségek jógaterápiája
ÜLŐMUNKA – A GERINC LÁTHATATLAN TERHELÉSE
Napi 8-10 óra ülés a számítógép előtt? A tested közben fizet. Először csendben, majd– nyak, váll, hát és derékfájdalommal– fejfájással, zsibbadásokkal– fáradtsággal– csökkent koncentrációval.
Bizonyos izmok befeszülnek, mások elgyengülnek. A csigolyák, porckorongok egyenetlenül terhelődnek,a helyes testtartás felborul. Emiatt egyre fiatalabb korban alakulnak ki porckorongsérvek.
A GERINC MOZGÁSRA LETT TEREMTVE! Rendszeres, egyszerű jóga gyakorlatokkal, átmozgatással a káros hatások megelőzhetők, sőt visszafordíthatók! A gerincterápiás jóga sok problémára nyújt megoldást. A testedre való koncentráció, a tudatos, nyugodt légzés a száguldó elmét is nyugtatja, ami visszahatva segíti a feszült izmok lazulását. Így egy pozitív spirállal kihozhatod magad a kellemetlen, sőt kóros állapotokból.
Ha Te is érintett vagy, most kipróbálhatsz jó néhány hatékony jógagyakorlatot és finom relaxációt is, melyekkel karban tarthatod, kényeztetheted, sőt gyógyíthatod is a gerincedet. Várlak szeretettel!
Miről lesz szó?

Mik a leggyakoribb gerincbetegségek?
Hogyan kezelhetők jógaterápiával?
Mire figyeljen a jógaoktató az óráin?

Oktató: Dr. Hovanecz Anikó orvos – jógaterapeuta, vezető jógaoktató
